[{"text_idx": "#000002", "text": "Kodulehe loomine on ta\u0308napa\u0308eval tehtud u\u0308priski lihtsaks, millega saab hakkama igau\u0308ks, kes on va\u0308hegi valmis pisut rohkem aega sinna panustama. U\u0308ldjuhul on veebilehe loomisel esimene samm sobiva sisuhaldussu\u0308steemi valimine. Sisuhaldussu\u0308steem ehk content management system (CMS) on tarkvara, millega saab veebilehtede sisu ja struktuuri muuta ning hallata."}, {"text_idx": "#000003", "text": "Sisuhaldussu\u0308steeme on internetis saadaval ilmatuma hulk, kuid Zone kasutajatele tahaks esile tuua kolm globaalse tuntusega ning lisaks u\u0308he kodumaise sisuhaldusrakenduse, millel igalu\u0308hel neist on omad vo\u0303imalused ja funktsioonid. Need on WordPress, Drupal, Joomla ja Voog. Milline neist valida?"}, {"text_idx": "#000004", "text": "WordPress on vaieldamatult maailma ko\u0303ige populaarsem avatud la\u0308htekoodiga sisuhaldussu\u0308steem, mis loodi 2003. aastal ja mille abil on ehitatud ta\u0308naseks 43% ko\u0303ikidest olemasolevatest veebilehtedest."}, {"text_idx": "#000005", "text": "WordPressi kasuks ra\u0308a\u0308gib kahtlemata selle lihtsus: see ei no\u0303ua inimeselt kuigi peeneid eelteadmisi, misto\u0303ttu ongi WordPress to\u0303ena\u0308oliselt niivo\u0303rd populaarne kasutajate seas."}, {"text_idx": "#000006", "text": "Lisaks sellele, et WordPress ei ole algajale kuigi keerukas kasutada, pakub see ka va\u0308ga suurel hulgal pistikprogramme (pluginad), mis aitavad sul luua just sellise kodulehe, mis parasjagu mo\u0303ttes on."}, {"text_idx": "#000007", "text": "Plusspunkte lisab veel na\u0308iteks otsingumootori tulemuste optimeerimise so\u0303bralikkus. Seda peavad ka mitmed eksperdid WordPressi suureks eeliseks, kuna SEO vo\u0303imekus on to\u0303epoolest sellel sisuhaldussu\u0308steemil hea."}, {"text_idx": "#000008", "text": "Miinusena vo\u0303ib va\u0308lja tuua turvalisuse aspekti. Kuna tegu on ikkagi ko\u0303ige populaarseima platvormiga, siis ta\u0308nu sellele leidub ka palju kurjategijaid, kes otsivad pidevalt uusi vo\u0303imalusi, et WordPressile ehitatud veebilehti ru\u0308nnata."}, {"text_idx": "#000009", "text": "Kokkuvo\u0303tteks vo\u0303ib o\u0308elda, et WordPressi na\u0308ol on tegemist lihtsa ja palju erinevaid vo\u0303imalusi pakkuva sisuhaldussu\u0308steemiga, millele vo\u0303iks mo\u0303elda inimene, kellel puuduvad veel po\u0303hjalikumad teadmised ja kogemused kodulehe ehitamise alal."}, {"text_idx": "#000010", "text": "Populaarsuselt teisel kohal olev sisuhaldussu\u0308steem on Joomla, mis on samuti avatud la\u0308htekoodiga ja mis jo\u0303udis turule mo\u0303nevo\u0303rra hiljem \u2013 2005. aastal."}, {"text_idx": "#000011", "text": "Joomla on tegelikult u\u0308priski sarnane WordPressiga, ent siiski ku\u0308beke keerulisem ning vajab kasutamiseks inimeselt juba paremaid IT-alaseid oskusi kui eelmainitud platvormi puhul."}, {"text_idx": "#000012", "text": "U\u0308ks Joomla peamisi eeliseid on selle paindlikkus. Kui kasutajal on olemas HTML-i po\u0303hiteadmised, siis saab ta ho\u0303lpsasti proovida ja katsetada erinevate disainidega ning seela\u0308bi leida endale just ko\u0303ige sobivam ja meelepa\u0308rasem veebilehe kujundus."}, {"text_idx": "#000013", "text": "Samuti on sellel suur aktiivne kogukond, kust saab kasulikku no\u0303u ja na\u0308puna\u0308ited, mis aitavad sul veebilehte luua. Vo\u0303rreldes WordPressiga on Joomla SEO valdkonnas vo\u0303ibolla pisut no\u0303rgem tegija, misto\u0303ttu peab arendusele kohati rohkem ro\u0303hku panema, et ja\u0308a\u0308da otsingumootoris na\u0308htavamale positsioonile."}, {"text_idx": "#000014", "text": "Kuna Joomla kasutajaskond on ma\u0308rgatavalt tagasihoidlikum, siis peetakse seda reeglina ka turvalisemaks platvormiks."}, {"text_idx": "#000015", "text": "Tuntumate sisuhaldussu\u0308steemide seas ko\u0303ige pikema staaz\u030ciga tegelane on Drupal, mis toodi turule 2001. aastal. Sarnaselt kahele eelnevale platvormile, on ka Drupal avatud la\u0308htekoodiga su\u0308steem."}, {"text_idx": "#000016", "text": "Drupal on kahtlemata kolmest ko\u0303ige keerukam sisuhaldussu\u0308steem, misto\u0303ttu on see peamiselt levinud koodimisoskustega arendajate seas. Na\u0308iteks kui sul on plaanis luua suurem ja mahukam veeb, siis sobib Drupal selleks suurepa\u0308raselt."}, {"text_idx": "#000017", "text": "Kindlasti ei ole Drupal ko\u0303ige o\u0303igem valik algajale, sest selle tundmao\u0303ppimine on kordades ajamahukam ja keerulisem kui na\u0308iteks WordPressi vo\u0303i Joomla puhul."}, {"text_idx": "#000018", "text": "Drupali eelisteks on tema paindlikkus: su\u0308steem on va\u0308gagi arendajaso\u0303bralik ja lisaks on sellel hea SEO vo\u0303imekus. Kitsaskohtadena vo\u0303ib va\u0308lja tuua va\u0308hese tasuta pluginate arvu ja tagasihoidliku kujundusteemade valiku."}, {"text_idx": "#000019", "text": "Kui kolm eelnevat sisuhaldussu\u0308steemi on tuntud u\u0308le terve maailma, siis lo\u0303petuseks tahame keskenduda ka u\u0308hele kodumaisele, kuid oma omadustelt ja kasutajaso\u0303bralikkuselt kaugeltki eelnevatele sugugi mitte alla ja\u0308a\u0308vale rakendusele nimega Voog. Erinevalt eelnevatest on tegemist kuupo\u0303hiselt tasulise rakendusega, kuid just ta\u0308nu sellele on tegemist vast ko\u0303ige kasutajaso\u0303bralikuma ning vo\u0303imalusterohkema rakendusega ko\u0303igi siin postituses kirjeldatud rakenduste seas."}, {"text_idx": "#000020", "text": "Voogi abil on veebi disainimine, arendamine ning sisuhaldus tehtud uskumatult sujuvaks ning selle tundmao\u0303ppimine ei vo\u0303ta kaua aega. Saad valida ku\u0308mnete ja ku\u0308mnete kvaliteetsete ka\u0308sito\u0308o\u0308na valminud kujundusmallide vahel, mida oma maitse ja\u0308rgi kohandada."}, {"text_idx": "#000021", "text": "Rakendusel om inimso\u0303bralik kasutajaliides, mille abil saad muuta sujuvalt nii veebi struktuuri kui ka sisu, selle kasutamine ei eelda IT-alaseid su\u0308vateadmisi. Sisuhaldussu\u0308steemi seadistatakse, va\u0308rskendatakse ja varundatakse sinu eest ilma, et peaksid sellele ise aega kulutama."}, {"text_idx": "#000022", "text": "Ja mis vast ko\u0303ige olulisem: kui peaksid oma veebilehe ehitamisel ha\u0308tta ja\u0308a\u0308ma, siis saad alati professionaalset tuge Voogi meeskonnalt, kes ra\u0308a\u0308givad sinuga sinu emakeeles."}, {"text_idx": "#000023", "text": "Ka\u0308esolev blogipostitus on su\u0308ndinud koosto\u0308o\u0308s DigiGeeniusega."}, {"text_idx": "#000025", "text": "Me peame taas ra\u0308a\u0308kima domeenide hindadest"}, {"text_idx": "#000026", "text": "Zone Veebiakadeemia: veebimajutusteenus - puust ja punaseks"}]